María Bru

María Bru Aguirre (Valentzia, 1885eko irailaren 1a -  Madril, 1966ko apirilaren 8a) aktore espainiarra izan zen.

Biografia 
Valentzian jaio zen, Enrique Bru, Probintziako Ospitaleko zuzendariaren eta Ana Aguirre Matiolen alaba zena. Madrilen hasi zen lanean, Komediaren Antzokian eta Espainiako Antzokian, 1920ko hamarkadan Margarita Xirgúren konpainiara joan arte. Bere ibilbide artistikoa eszenatokiei lotua egon zen batez ere, eta bereziki komediaren generoari eskaini zion (adibidez, Carlos Arnichesen El señor Badanas, edo Jardiel Poncelaren Angelina o el honor de un brigadier), nahiz eta dramak ere antzeztu zituen, horietako batzuk Jacinto Benaventerenak. Parte hartu zuen lanen artean honako hauek aipa daitezke: Todo para ti, La noche del sábado, Rosas de verano, El mal que nos hacen edo Un buen rato en el music-hall.

Zineman 1931n, Florián Reyren La pura verdad filmarekin egin zuen debuta, eta bereziki aktibo egon zen 1940ko hamarkadan pantaila handian, besteak beste, Morena Clara (1936), Imperio Argentinarekin, Ladislao Vajdaren Doce lunas de miel (1944), Edgar Le Nevilen La vida en un hilo (1945) eta Jaime Mayoraren El Sótano (1949).

Pedro González aktorearekin ezkonduta egon zen.

1966ko apirilaren 8an Madrilen hil zen.

Erreferentziak

Kanpo estekak 

Valentziarrak
Madrilen hildakoak
Emakume aktoreak
Espainiako emakume aktoreak
Zinema aktoreak